Politiet opfordrer til, at man som forening er ekstra opmærksom på mistænkelige anmodninger fra kriminelle, der udgiver sig for at være foreningens formand - såkaldt CEO-fraud eller direktørsvindel. Denne type svindel har tidligere været fordelt mellem foreninger, virksomheder og offentlige institutioner, men nu ser politiet nu en tendens til, at svindlerne går målrettet efter foreningerne. - Uanset om der er tale om den lokale skakklub eller den landsdækkende gymnastikforening, kan det have alvorlige økonomiske konsekvenser for foreningen, hvis den udsættes for CEO-fraud. Derfor opfordrer vi til, at man er ekstra opmærksom, ikke mindst her i sommerperioden, hvor mange måske ellers ville afholde sig fra at kontakte foreningens rigtige formand på grund af ferie, siger sektionsleder Kresten Munksgaard fra Nationalt Center for IT-kriminalitet.

Referat:
Flere foreninger udsættes for forsøg på svindel